Αγία Παρασκευή, 15/12/2014

**Προς: Το Δημοτικό Συμβούλιο**

**Δια του κ. Προέδρου**

**Θέμα: Συζήτηση για το ΓΙΑΒΑΣΕΙΟ**

Κύριε πρόεδρε,

Με δεδομένο ότι η νέα Δημοτική Αρχή έχει αποφασίσει να μελετήσει σε βάθος το όλο θέμα του ΓΙΑΒΑΣΕΙΟΥ προκειμένου να προχρήσει ως οφείλει στην εκμετάλλευσή του, θεωρούμε ότι είναι απαραίτητη η ενημέρωση του Δ.Σ. σχετικά με το τι έγινε μέχρι σήμερα επάνω σε αυτό το θέμα από την προηγούμενη Δημοτική Αρχή.

1.Μέχρι το τέλος Μαϊου του 2013 συνέβησαν στο κτίριο του ΓΙΑΒΑΣΕΙΟΥ μια σειρά από καταστροφές οφειλόμενες κυρίως σε αλλεπάλληλες πυρκαγιές, με αποτέλεσμα το κτίριο να κριθεί επιίνδυνο από την Δ/νση Πολεοδομίας του Δήμου Αθηναίων.

2.Για την αντιμετώπιση του προβλήματος η πρώην Δημοτική Αρχή πήρε μία σειρά μέτρων που κατά την άποψή μου ήταν τελείως λανθασμένα, εκτός κάθε τεχνικής λογικής και που ζημίωσαν οικονομικά τον Δήμο σε μεγάλο βαθμό.

Συγκεκριμένα:

α. Προκειμένου να αναθέσει την εκτέλεση των εργασιών που επέβαλε η έκθεση επικινδυνότητας του Δήμου Αθηναίων απευθύνθηκε σε ένα μόνο εργολήπτη. Η ανάθεση σε αυτόν έγινε χωρίς να υπάρχει μελέτη και προϋπολογισμός , δηλαδή χωρίς να γνωρίζει κανείς το είδος των εργασιών, την ποσότητα και το κόστος τους.

β. Ανετέθη κακώς στον ίδιο τον εργολήπτη η σύνταξη της σχετικής μελέτης.

γ. Η ανάθεση έγινε με τιμές μονάδος υπέρογκες σε σχέση με τιμές ανάθεσης αντίστοιχων έργων .

δ. Δεν φρόντισε να βρεί μετά την σύνταξη του Προϋπολογισμού του έργου και άλλους εργολήπτες ενδιαφερόμενους για το έργο, γεγονός που θα είχε σαν αποτέλεσμα την μείωση του κόστους.

ε. Το έργο ολοκληρώθηκε περίπου ένα έτος μετά τις καταστροφές του Μαϊου του 2013 γεγονός που δείχνει ότι κακώς η τότε Διοίκηση ενήργησε υπό το κράτος πανικού όσον αφορα την επικινδυνότητά του.

3.Το όλο θέμα έπρεπε να αντιμετωπισθεί απ’ αρχής σε άλλη βάση, να συνδυασθεί δηλαδή η αναστήλωση του κτιρίου με την ανακαίνηση του, όπως είχαν προτείνει όλες σχεδόν οι υπόλοιπες Δημοτικές Παρατάξεις.

4.Το όλο έργο στοίχησε 228.000 ευρώ, ποσό πρωτοφανές για έργο που έγινε με απ’ευθείας ανάθεση. Είναι βέβαιο ότι με άλλες διαδικασίες θα είχε στοιχήσει πολύ λιγότερο.

Η νέα Δημοτική Αρχή, προχωρώντας τις διαδικασίες εκμετάλλευσης του κτιρίου, θα θέσει το θέμα σε ευρεία διαβούλευση όλων των παρατάξεων του Δ.Σ. και θα αποτανθεί σε κατάλληλους τεχνικοοικονομικούς συμβούλους έτσι ώστε να μην επαναληφθούν τραγικά λάθη σαν αυτά που προαναφέρθηκαν.

**Ο εντεταλμένος Δημ. Σύμβουλος**

**Δ. ΚΟΝΤΑΞΗΣ**